
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. pentru aprobarea deschiderii a două sedii secundare și închiderea unui sediu secundar 

	Având în vedere:
· Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. pentru aprobarea deschiderii a două sedii secundare și închiderea unui sediu secundar;
· Adresa Societății HORTICULTURA S.A. înregistrată cu nr. MTM2023-020295/05.10.2023 și Decizia Consiliului de Administrație al HORTICULTURA S.A. nr. 7/04.10.2023 privind deschiderea a două sedii secundare și închiderea unui sediu secundar;
· Art. 3 și art. 12 lit. e) din Actul constitutiv al Societății HORTICULTURA S.A;
Facem următoarele precizări: 
Ca urmare a aprobării Hotărârii Consiliului Local al Municipiului Timișoara nr. 373/17.08.2023, între HORTICULTURA S.A. și Municipiul Timișoara, a fost încheiat Contractul de concesiune nr. 2/27.09.2023 al cărui obiect de activitate este prestarea de servicii și activități necesare exploatării și întreținerii cimitirelor publice umane situate în Calea Șagului și Str. Rusu Șirianu din Municipiul Timișoara.
În vederea prestării acestor servicii și activități, Consiliul de Administrație al societății a emis Decizia nr. 7 din data de 04.10.2023 prin care aprobă deschiderea de către societatea Horticultura S.A. a două sedii secundare (puncte de lucru) situate în Municipiul Timișoara, respectiv: Cimitirul public uman din Calea Șagului și Cimitirul public uman din str. Rusu Șirianu dar și închiderea sediului secundar din Piața Victoriei nr. 1B, Municipiul Timișoara.
În temeiul art. 3 din OUG nr.  109/2011 privind guvernanţa corporativă a întreprinderilor publice, cu modificările și completările ulterioare,  autoritatea publică tutelară exercită dreptul de proprietate asupra acţiunilor/părţilor sociale, după caz, deţinute în întreprinderea publică, prin: (...)
k) orice alte atribuţii stabilite prin prezenta ordonanţă de urgenţă, prin legi speciale şi prin legislaţia secundară. în termen de 3 zile de la finalizarea procedurii;
Potrivit art. 2, alin. (2) din Hotărârea Consiliului Local al Municipiului Timișoara nr. 444/23.11/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
În temeiul art. 113 lit. d) din Legea nr. 31/1990 privind societățile, republicată, cu modificările și completările ulterioare, adunarea generală extraordinară se întruneşte ori de câte ori este necesar a se lua o hotărâre pentru: (…)
d) înfiinţarea sau desfiinţarea unor sedii secundare: sucursale, agenţii, reprezentanţe sau alte asemenea unităţi fără personalitate juridică, dacă prin actul constitutiv nu se prevede altfel.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
Având în vedere prevederile art. 125 din Legea nr. 31/1990 privind societățile, republicată, cu modificările și completările ulterioare, acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor  şi regiilor autonome de interes local.
Potrivit art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre mandatarea reprezentanților Municipiului Timișoara în Adunarea Generală a Acționarilor la HORTICULTURA S.A. pentru aprobarea deschiderii a două sedii secundare și închiderea unui sediu secundar, îndeplinește condițiile pentru a fi supus dezbaterii și aprobării plenului consiliului local. 

